钦定古今图书集成/理学汇编/学行典/第210卷 > 王士业
## 钦定古今图书集成/理学汇编/学行典/第210卷 > 王士业

按《临海县志》：“王士业，字建叔，号干斋，襄裕少子。性至
孝，淡于功名。念父暨邓太淑人春秋高，诸昆咸食禄
王朝，终身愿依子舍，舞斑色养。以任子授詹事府主簿，矢志不出，部檄敦催，始赴职。居官清慎勤敏，有声
称。天启辛卯，升郡司马。闻父讣，立出都门，据鞍星驰，
五易其马，十八日即抵家。皮肉骑伤，见骨血透重茵”，
脱缰时不自觉也。擗踊号绝，周一夜方甦，寝食不离
灵右。及葬，庐墓三年，哀毁骨立，竟终于墓侧。子立墀，
字伯彤，文学生，亦以至孝闻。